Este proceso de castellanización que remató a la fin d'o sieglo XV quan por unir-se as Coronas de Castiella y Aragón a clase dirichent aragonesa gravitase més enta Castiella y fuese abandonato l'uso de l'aragonés como luenga oficial y de cultura. A scripta aragonesa se descomposó en pocas decadas. D'o sieglo XV, no'n conservamos guaires textos literarios en aragonés: un poema de Eximén Aznariz, una replega de refrans dita Romancea Porverbiorum, y bells poemetas dispersos en os protocolos notarials de tot Aragón.